PressReader - Weg!: 2018-04-01 - ALBERT LINT­VELT
Weg! - 2018-04-01 - Lesersfoto’s Mense Se Lense -
@heyyy­al­bert Samsung Ga­laxy S8-sel­foon
ALBERT VER­TEL: Dié foto is in die De­sem­ber­va­kan­sie op ons fa­mi­lie­plaas, Ka­ree­doorn­pan, 60 km bui­te Loe­ries­fon­tein in die Boes­man­land, ge­neem. My pa boer vol­tyds – ek bly in Kaap­stad en kom een keer ’n maand plaas toe.
Die dam word graag ge­bruik vir af­koel oor die warm dae, daar­om het ons die dam eers goed met die hand skoon­ge­maak aan die begin van die va­kan­sie. Ná twee dae het die son­pomp sy kant ge­bring en was die dam weer vol hel­der (maar brak) water.
Op die foto is Wi­land­ri, my mei­sie, aan die in­klim. Ek het op die hoen­der­hok se dak ge­klim om ’n paar foto’s te neem. Dit is dié dat ek die foto met my foon ge­neem het en nie met my Ca­non nie (wat nog in sy sak langs die tenk op die foto lê...) Soos hul­le sê, die bes­te ka­me­ra is die een wat jy by jou het!
TO­AST SÊ: Dis ’n feit daai, Albert! Die sel­foon­ka­me­ra is die mik-en­druk van die 21ste eeu. Jy het hom al­tyd by jou, dis mak­lik om te ak­ti­veer en jy kan bin­ne ’n se­kon­de ’n spon­ta­ne oom­blik af­neem. Ek neem se­ker 100 keer meer foto’s met my sel­foon as met ’n gro­ter ka­me­ra. Dis so­veel mak­li­ker en, as ek dit mag sê, lek­ker­der!
Die ek­stra hoog­te (dan­kie, hoen­der­hok!) wat Albert hier ge­kry het, is be­lang­rik. Deur sy hoek te ver­an­der kan ons nou die uit­ge­strek­te vlak­te sien, en die dor­heid van die Boes­man­land kon­tras­teer nou des te be­ter met die Mau­ri­ti­us­blou brak water van die plaas­dam. Voeg hier­by Mi­land­ri se veel­kleu­ri­ge baai­kos­tuum en die prent­jie raak by­na sur­re­a­lis­ties! >